SINGER พุ่ง 3% ขานรับกำไรไตรมาส 2 โตตามคาด โบรกฯแนะซื้อ เคาะเป้า 10.40 บ.
SINGER พุ่ง 3% ขานรับกำไรไตรมาส 2 โตตามคาด โบรกฯแนะซื้อ เคาะเป้า 10.40 บ. ล่าสุดอยู่ที่ 8.40 บาท บวก 0.25 บาท หรือ 3.07% มูลค่าซื้อขาย 61.30 ล้านบาท
SINGER พุ่ง 3% ขานรับกำไรไตรมาส 2 โตตามคาด โบรกฯแนะซื้อ เคาะเป้า 10.40 บ. ล่าสุดอยู่ที่ 8.40 บาท บวก 0.25 บาท หรือ 3.07% มูลค่าซื้อขาย 61.30 ล้านบาท
9 ส.ค. 2562

ผู้สื่อข่าวรายงานว่า ราคาหุ้น บริษัท ซิงเกอร์ประเทศไทย จำกัด (มหาชน) หรือ SINGER ล่าสุด  ณ เวลา 15.39 น. อยู่ที่ 8.40 บาท บวก 0.25 บาท หรือ 3.07% สูงสุดที่ 8.85 บาท ต่ำสุดที่ 8.30 บาท ด้วยมูลค่าซื้อขาย 61.30 ล้านบาท

ทั้งนี้ราคาหุ้น SINGER หลังรายงานผลการดำเนินงานประจำไตรมาส 2/62 มีกำไรเพิ่มขึ้น 24%
โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมาย 10.40 บาท/หุ้น โดยบริษัทรายงานกำไรสุทธิไตรมาส 2/62 เท่ากับ 52.5 ล้านบาท เพิ่มขึ้น 31% เทียบจากไตรมาสก่อน และเพิ่มขึ้น 24% เมื่อเทียบจากปีก่อน ทั้งนี้หากไม่นับตั้งสำรองสิทธิพนักงานฯ 15 ล้านบาท กำไรปกติเท่ากับ 68 ล้านบาท เพิ่มขึ้น 69% เมื่อเทียบจากไตรมาสก่อน และเพิ่มขึ้น 59% เมื่อเทียบจากปีก่อน ดีกว่าที่คาด 48%
ทั้งนี้ยังคงมุมมองบวกต่อ SINGER ในช่วงที่เหลือของปี หลังมีกำไรสุทธิครึ่งปีแรกปี 2562 แล้วเท่ากับ 92.5 ล้านบาท เพิ่มขึ้น 24% เมื่อเทียบจากปีก่อน คิดเป็น 55% ของประมาณการ การเติบโตจะมาจากรายได้ดอกเบี้ยที่ขยายตัวตามพอร์ตสินเชื่อ โดยเฉพาะส่วน Car 4 Cash (เน้นกลุ่ม Corporate เพื่อใช้เป็นทุนหมุนเวียน NPL&lt;1%) โดยหลังการเพิ่มทุนและการออกหุ้นกู้แล้วเสร็จ จะทำให้สินเชื่อกลับมาเร่งปล่อยได้ใน ส.ค. ตามเป้า +200 ล้านบาท/เดือน จากปัจจุบัน 1.2 พันล้านบาท สู่ 2 พันล้านบาท เพิ่มขึ้น 67% เมื่อเทียบจากปีก่อน รวมถึงมี Upside risk ในการปรับ Yield เพิ่มหลังได้รับใบอนุญาตฯจากธปท.ในช่วง 1-2 เดือนข้างหน้านี้ มีโอกาสที่เป้าหมายกำไรปีนี้ 167 ล้านบาท จะปรับประมาณการขึ้นได้